บอร์ด SUPER มีมติให้เข้าลงทุนในโซลาร์ฟาร์ม WRP รวม 48 MW มูลค่า 2.9 พันลบ.
บอร์ด SUPER มีมติให้เข้าลงทุนในโซลาร์ฟาร์ม WRP รวม 48 MW มูลค่า 2.9 พันลบ.
16 พ.ค. 2559

นายจอมทรัพย์ โลจายะ ประธานกรรมการ บริษัท ซุปเปอร์บล๊อก จำกัด (มหาชน)หรือ SUPER เปิดเผยว่า ที่ประชุมคณะกรรมการของบริษัท เมื่อ 13 พฤษภาคม 2559 ได้มีมติอนุมัติให้บริษัท ซุปเปอร์ โซล่าร์ เอนเนอร์ยี จำกัด (SSE) ซึ่งถือหุ้นร้อยละ 100 ของทุนจดทะเบียน โดยบริษัทซุปเปอร์ เอนเนอร์ยี กรุ๊ป จำกัด (SUPERE) ซึ่งเป็นบริษัทย่อยของบริษัท เข้าทำรายการได้มาซึ่งสินทรัพย์โดยการลงทุนในโครงการผลิตกระแสไฟฟ้าจากพลังงานแสงอาทิตย์ โดยการเข้าลงทุนในบริษัท ดับเบิ้ลยูอาร์ พีอีเนอร์จี จำกัด (WRP) ในสัดส่วนร้อยละ 49 ของทุนจดทะเบียน โดยมีสิทธิในการลงมติและรับเงินปันผลในสัดส่วนร้อยละ 51 ของจำนวนหุ้นของจำนวนหุ้นที่ออกและชำระแล้วทั้ งหมด
โดยปัจจุบัน WRP ได้รับการโอนสิทธิประโยชน์ในสัญญาซื้อขายไฟฟ้ากับการไฟฟ้าภูมิภาค (Power Purchase Agreement (PPA) จากบริษัท เอ็น.พี.เอส. สตาร์กรุ๊ป จำกัด แล้วเมื่อวันที่ 25 ธันวาคม 2558 และ WRP จ่ายไฟฟ้าจ่ายไฟฟ้าเข้าระบบเชิงพาณิชย์ (COD) แล้วเมื่อวันที่ 29 เมษายน 2559 จำนวนรวม 8 โครงการ กำลังการผลิตติดตั้งสูงสุดรวม 48.0 เมกะวัตต์
ทั้งนี้  มีมูลค่าการเข้าทำรายการทั้งหมดไม่เกิน 2,956 ล้านบาท ประกอบด้วย มูลค่าการซื้อหุ้นสามัญ จำนวน 300 ล้านบาท และมูลค่าการลงทุนเพื่อพัฒนาโครงการ จำนวน 2,656 ล้านบาท
อนึ่ง ประธานกรรมการได้เจรจาต่อรองปรับลดราคาซื้อหุ้นเดิมจากผู้ขาย ซึ่งเดิมกำหนดไว้เท่ากับ 366.40 ล้านบาทและได้เจรจาปรับลดราคาลงจำนวน 66.40 ล้านบาท เหลือราคาซื้อหุ้นเดิมเท่ากับ 300 ล้านบาท